Diari Oficial de la Generalitat Valenciana


Sumari del DOGV 3417, del 21-01-1999 (1999/327)

ORDRE de 30 de desembre de 1998, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a l'equipament dels serveis d'informació juvenil.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3417

Data del DOGV
:   21-01-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/327


Data del document
:   30-12-1998

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * sistema documental
    * suport econòmic
    * jove
    * oficina d'informació

ORDRE de 30 de desembre de 1998, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a l'equipament dels serveis d'informació juvenil. [1999/M327]
  
La Llei 4/1989, de 26 de juny, de la Generalitat Valenciana, per la qual es va crear l'Institut Valencià de la Joventut, com a òrgan encarregat de l'execució i la coordinació de la política de joventut a la Comunitat Valenciana, estableix, en l'article 3, com una de les funcions de dit organisme, la de fer arribar als joves la informació, la documentació i l'assessorament necessaris per tal de dur a terme les seues iniciatives i exercir els seus drets.
  
Sobre la base d'estos drets i competències, i com a conseqüència de la necessitat d'atendre la demanda informativa del sector juvenil, a la Comunitat Valenciana ha sorgit una sèrie d'iniciatives adreçades a cobrir aquesta demanda, per la qual cosa cal arbitrar ajudes que tendisquen a garantir que la prestació d'aquest servei al col.lectiu juvenil es realitze, a la Comunitat Valenciana, en condicions idònies.
  
Per tot això i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca concurs públic per a la concessió d'ajudes per a l'equipament dels serveis d'informació juvenil i s'aproven les bases que el regiran, que figuren com a annex I, i el model d'instància, que s'inclou com a annex II a la present ordre.
  
Segon
  
L'import global màxim de les ajudes que s'hi concediran serà de quinze milions de pessetes (90.306.490 PTA), que s'abonaran a càrrec del capítol VII, línia 1107, del pressupost de l'Institut Valencià de la Joventut per a 1998.
  
Disposicions finals
  
Primera
  
Es faculta el director general de l'Institut Valencià de la Joventut perquè adopte les resolucions que calguen per al desenvolupament i l'execució d'esta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, podrà interposar-se recurs contenciós administratiu, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana.
  
Tot això de conformitat amb el que estableixe l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 30 de desembre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases de la convocatòria
  
Primera. Beneficiaris
  
Podran sol·icitar ajudes, d'acord amb el que disposa esta convocatòria, els ajuntaments i les associacions juvenils de la Comunitat Valenciana que disposen de centres d'informació juvenil adscrits a la xarxa.
  
Segona. Equipament
  
Les ajudes contribuiran a l'equipament dels centres d'informació juvenil i podran abastar fins a un màxim del 60% del pressupost total del nou equipament.
  
Tercera. Sol·licituds
  
1. Les sol·licituds es presentaran en imprés normalitzat que facilitarà l'Institut Valencià de la Joventut (IVAJ) i hauran d'anar acompanyades de la documentació següent:
  
Ajuntaments:
  
- Certificació de l'acord o la resolució de l'òrgan competent de l'entitat que autoritze la inversió que es pretén realitzar.
  
- Certificat de l'interventor municipal en què conste la part del pressupost dedicada al centre d'informació juvenil (CIJ).
  
- Memòria de les activitats de l'any 1997, que incloga: dades sobre el funcionament general del CIJ i dels serveis que presta, relació de les activitats realitzades des del CIJ durant 1997, pressupost del CIJ, publicacions realitzades i infraestructura del CIJ.
  
- Programa d'actuació en matèria d'informació juvenil, i també programa d'inversions i/o adquisicions per a 1998.
  
- Compromís de l'entitat d'aportar la part de la inversió que no subvencione l'IVAJ.
  
Associacions juvenils:
  
- Estatuts de l'associació i declaració d'estar degudament constituïda i inscrita en el Cens d'Associacions Juvenils.
  
- Memòria de les activitats de l'any 1997 que incloga: dades sobre el funcionament general del CIJ i dels serveis que presta, relació de les activitats realitzades des del CIJ durant 1997, pressupost del CIJ, publicacions realitzades i infraestructura del CIJ.
  
- Programa d'actuació en matèria d'informació juvenil, i també programa d'inversions i/o adquisicions per a 1998.
  
- Compromís de l'entitat d'aportar la part de la inversió que no subvencione l'IVAJ.
  
- Certificat emés per l'òrgan competent de l'associació en què s'expresse la persona que exerceix les funcions de president/a.
  
Les entitats sol·licitants d'ajudes podran presentar la sol·licitud i tota la documentació requerida a la seu de l'IVAJ, carrer de l'Hospital, 11, de València; a les unitats territorials de l'IVAJ d'Alacant, carrer de Churruca, 6, entresòl, dreta, i de Castelló de la Plana, carrer dels Orfebres Santalínea, número 2; a les direccions territorials de la Conselleria de Cultura, Educació i Ciència, o en qualsevol dels llocs que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
2. El termini de presentació de sol.licituds serà d'un mes comptador a partir de l'endemà de la publicació d'esta ordre en el Diari Oficial de la Generalitat Valenciana.
  
D'acord amb la instrucció 6/1996, de 10 de setembre, de la Secretaria General de la Conselleria de Cultura, Educació i Ciència, els terminis que acaben en dies que siguen inhàbils, i també els dissabtes i els dies 24 i 31 de desembre o qualsevol altre que reglamentàriament així es declare, s'entendran prorrogats fins al primer dia hàbil següent.
  
3. Si les sol·licituds no complisquen amb la documentació o els requisits exigits en el punt 1 d'aquesta base, es requerirà l'entitat interessada perquè, en el termini de 10 dies, n'esmene els defectes, tot prevenint-la que altrament la seua sol·licitud es considerarà desistida i s'arxivarà sense més tràmit amb els efectes que disposa l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Comissió avaluadora i resolució de la convocatòria
  
1. Es crea la comissió d'avaluació per a l'estudi i la valoració de les sol×licituds presentades, integrada pels membres següents:
  
- El cap del Servei de Promoció Juvenil de l'IVAJ, com a President, o persona en qui delegue.
  
- Dos tècnics de l'IVAJ, designats pel director general.
  
- Un representant del Consell de la Joventut de la Comunitat Valenciana
  
- Un funcionari de l'IVAJ, com a secretari, amb veu i sense vot.
  
La comissió elevarà una proposta al director general de l'IVAJ, qui resoldrà l'adjudicació de les subvenciones.
  
2. La resolució d'esta convocatòria es realitzarà en el termini màxim de tres mesos, comptadors a partir de l'acabament del termini de presentació de sol·licituds. Si, trascorregut este termini, no haguera recaigut resolució expressa, s'entendrà que les sol·licituds presentades han estat desestimades.
  
Cinquena. Puntuació de les sol·licituds
  
Per a la concessió de subvencions es tindran en compte els criteris següents:
  
- Serveis que presta el CIJ (fins a 20 punts).
  
- Projecció comarcal del CIJ (fins a 10 punts).
  
- Equipament del CIJ (fins a 5 punts).
  
Sisena. Justificació i pagament
  
Les entitats a les quals s'haja concedit l'ajuda hauran de presentar, en el termini de 15 dies a partir de l'endemà de la notificació de la concessió, els documents següents:
  
- Memòria de les activitats de l'any 1998.
  
- Factures de l'equipament adquirit.
  
Setena. Obligacions dels beneficiaris
  
1. Els beneficiaris de les ajudes hauran de complir les obligacions següents:
  
- Realitzar el programa subvencionat.
  
- Acreditar davant de l'IVAJ la realització del programa subvencionat, i també el compliment dels requisits i de les condicions que determinen el gaudi de l'ajuda.
  
- Comunicar les modificacions que es produïsquen en el desplegament del programa subvencionat.
  
- Admetre la presència de supervisors de l'IVAJ.
  
- Sotmetre's a les actuacions de control financer que corresponen a la Intervenció General, quant a les ajudes concedides.
  
- Acreditar que, en el moment de l'atorgament, estaven al corrent de les seues obligacions tributàries i davant de la Seguretat Social. Les obligacions i la forma en què s'hauran d'acreditar són les que regula l'Ordre, de 30 de maig de 1996, de la Conselleria d'Economia i Hisenda, sobre la manera d'acreditar, per part dels beneficiaris de subvencions, l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana.
  
- Comunicar a l'IVAJ l'obtenció de subvencions o ajudes per a la mateixa finalitat, procedents de qualssevol administracions o ens públics.
  
- Fer constar, en tot el material imprés que s'utilitze en les activitats corresponents, la col×laboració de l'IVAJ.
  
2. Tota alteració de les condicions tingudes en compte per a la concessió de l'ajuda i, en tot cas, l'obtenció concorrent de subvencions o ajudes d'altres administracions públiques o d'ens públics o privats, podrà donar lloc a la modificació de la resolució de la concessió.
  
L'import de les subvencions regulades en estes bases en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que desplegarà el beneficiari.